Споразум о пријатељству и сарадњи (Италија и Румунија 1926)
ИТАЛИЈАНСКО-РУМУНСКИ СПОРАЗУМ О ПРИЈАТЕЉСТВУ И САРАДЊИ

Желећи да ојачају везе пријатељства двеју земаља, старајући се да осигурају општи мир и сиугрност својих народа, и консолидују стабилност политике, која је потребна за морално и економско подизање Европе, решени да подржавају правни и политички међународни поредак, желећи да својим народима пруже потпуније гаранције у оквиру пакта Друштва Народа, а инспиришући се са утврђеним принципима Лондонског Уговора, два владаоца су се споразумели:

Да се узајамно помажу и заједнички срдачно сарађују на одржању међународног поретка, као и у циљу поштовања и извршења обавеза условљених у уговорима које су потписали.

У случају међународних заплета и ако се високе уговорачке стране не сложе да су њихови заједнички интереси угрожени или да би могли бити угрожени, обавезује се да се споразуму односно мера које ће заједно предузети, да их сачувају.

У случају да безбедност и интереси једне од високих уговорачких страна буду угрожени услед насилних упада с поља, друга страна се обавезује да јој пружи своју благонаклону помоћ и своју политичку и дипломатску потпору, а у циљу да се одстрани узрок тих опасности.

Високе уговорачке стране обавеују се, да ће поднети на арбитражи питања, која би дошла да их раздвоје и која не би могла бити решена обичним дипломатским путем.

Уговор ће трајати пет година.

Извори 

 Политика, бр. 6.609 од суботе 18. септембра 1926, страна 3.
 Политика, бр. 6.610 од недеље 19. септембра 1926, страна 3.

Краљевина Италија
Краљевина Румунија
1926.